CELEX: 62015TA0164
Language: bg
Date: 2017-12-14 00:00:00
Title: Дело T-164/15: Решение на Общия съд от 14 декември 2017 г. — European Dynamics Luxembourg и Evropaïki Dynamiki/Парламент (Обществени поръчки за услуги — Процедура за възлагане на обществена поръчка — Доставки на външни ИТ услуги за Парламента и други институции и агенции на Съюза — Класиране на оферент в процедурата съгласно механизма за възлагане на поръчката по реда на класиране на кандидатите — Критерии за възлагане — Задължение за мотивиране — Извъндоговорна отговорност)

5.2.2018   
            
            
               BG
            
            
               Официален вестник на Европейския съюз
            
            
               C 42/11
            
         Решение на Общия съд от 14 декември 2017 г. — European Dynamics Luxembourg и Evropaïki Dynamiki/Парламент
   (Дело T-164/15) (1)
   
   ((Обществени поръчки за услуги - Процедура за възлагане на обществена поръчка - Доставки на външни ИТ услуги за Парламента и други институции и агенции на Съюза - Класиране на оферент в процедурата съгласно механизма за възлагане на поръчката по реда на класиране на кандидатите - Критерии за възлагане - Задължение за мотивиране - Извъндоговорна отговорност))
   (2018/C 042/15)
   Език на производството: гръцки
   
      Страни
   
   
      Жалбоподатели: European Dynamics Luxembourg SA (Люксембург, Люксембург) и Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Атина, Гърция) (представители: първоначално I. Ampazis и M. Sfyri, впоследствие M. Sfyri, D. Papadopoulou и C.-N. Dede, avocats)
   
      Ответник: Европейски парламент (представители: първоначално B. Simon, L. Darie и I. Anagnostopoulou, впоследствие L. Darie, Z. Nagy и I. Anagnostopoulou)
   
      Предмет
   
   От една страна, искане на основание член 263 ДФЕС за отмяна на Решение D(2015) 7680 на Европейския парламент, което е изпратено на жалбоподателите с писмо от 13 февруари 2015 г. и с което тяхната оферта е класирана на трето място съгласно механизма за възлагане на обществената поръчка по реда на класиране на кандидатите за лот № 3 „Развитие и поддръжка на системите за осигуряване на информация“ в открита процедура за възлагане на обществена поръчка PE/ITEC-ITS 14 „Доставка на външни ИТ услуги“, и от друга страна, искане на основание член 268 ДФЕС за обезщетение за твърдяната от жалбоподателите вреда.
   
      Диспозитив
   
   
               1)
            
            
               Отменя Решение D(2015) 7680 на Европейския парламент, изпратено на жалбоподателите с писмо от 13 февруари 2015 г., с което тяхната оферта е класирана на трето място съгласно механизма за възлагане на обществената поръчка по реда на класиране на кандидатите за лот № 3 „Развитие и поддръжка на системите за осигуряване на информация“ в открита процедура за възлагане на обществена поръчка PE/ITEC-ITS 14 „Доставка на външни ИТ услуги“.
            
         
               2)
            
            
               Отхвърля жалбата в останалата й част.
            
         
               3)
            
            
               Всяка от страните понася направените от нея съдебни разноски.
            
         
      (1)  ОВ C 228, 13.7.2015 г.